
Au găsit primele cadavre în jur de amiază, suspendate de o creangă mult deasupra 
lor, cu brațele bălăbănindu-se. Samurai? Nu-și puteau da seama. Era greu de recunoscut 
statusul social al cuiva după ce a fost jupuit de toată pielea. 

După cât erau de umflate și miros, plus temperatura zilei, Hiroto a presupus că erau 
morți de trei zile. El jupuise o grămadă de vânat, aşa că chiar dacă morţii se aflau în 
asemenea stare deplorabilă, putea recunoaște marea îndemânare în măcelărit a acestui oni’. 
Hiroto era impresionat. Nu exista nici un semn de funie. Ar fi fost necesară o forță imensă și 
un echilibru deosebit pentru a urca trupurile până acolo sus. Văzuse marile feline cum îşi 
urcă în copaci prada ucisă, dar asta era ceva diferit, ca şi cum ar fi fost expuşi ca să fie 
văzuţi de ei. Se transmitea un mesaj? Se marca teritoriul? Nu lăsă să se vadă ce gânduri are. 
Purtătorii de lectică ar fi fost înspăimântați, așa că s-a prefăcut a fi liniștit. 


Dar, ceilalți n-aveau de ce să se prefacă. 


AAA 


— Căpitanul Nasu Hiroto, erou în bătălia de la Dan-no-ura, erou în bătălia de la 
Kurikara, maestru spadasin, campion arcaş al clanului Minamoto. Unii spuneau că este cel 
mai bun arcaş din istorie, sau măcar al doilea doar după tatăl său. Dar după război, pentru 
el nu a existat pace. Nu. Hiroto a luat una dintre corăbiile mele și a călătorit oriunde l-au 
dus valurile, totdeauna în căutarea unei noi bătălii, a unei noi vânători de fiare. Dea lungul 
anilor, am auzit că a vânat tigri în junglele din Tenjiku sau urși albi uriaşi în dezolantele 
ținuturi nordice din Joseon. Nasu Hiroto este unanim recunoscut ca cel mai mare vânător 
din lume. 

Erau oarece exagerări în aceste afirmaţii, dar Hiroto nu a corectat inexactitățile 
susținute de shogun”. Când cel mai puternic om din Nippon voia să bată câmpii, îl lăsai să o 
facă. Așa că Hiroto a îngenuncheat doar şi a aşteptat ca Minamoto Yoritomo să-i hotărască 
soarta. 

— Ai fost unul dintre cei mai de încredere războinici ai mei, Hiroto. De ce ai plecat? 
După victoria noastră asupra clanului Taira, ţi-aș fi încredințat responsabilități mari. 

— Am plecat tocmai pentru că voiai să-mi încredințezi responsabilități mari. 


— Eu hotărăsc cum să-ți duci viața, Hiroto. 


1 Oni - în folclorul japonez: un fel de y6kai (fantomă, duh, demon, spirit), ogre (căpcăun), troll (din mitoligia nordică). Au 
înfățişări variate, de obicei hidoase (gheare, colţi, coarne, păr lung, piele de diverse culori). 
? Shogun - dictator militar în Japonia (1185 - 1868). Conducătorul de facto al Japoniei. 


— Să-mi petrec viaţa învățând copiii cum să tragă cu arcul ar fi fost o irosire. Nu 
încerc să fac glume, stăpâne, dar aș fi murit de plictiseală. Nu suport foarte bine pacea. 

— Apoi ai ales acest moment neprevăzut ca să te întorci. 

Atmosfera din castel era înăbușitoare. O zi mizerabilă în ceea ce urma să fie cea mai 
caldă vară de-a lungul multor generaţii. Un servitor ventila faţa congestionată şi transpirată 
a shogunului. Nimeni nu-l răcorea însă pe Hiroto. Rangul său nu-i conferea dreptul de a i se 
oferi un servitor cu evantai. 

— Ar fi trebuit să ordon executarea ta pentru nesupunere, ronin” ticălos şi imprudent. 
Dar curiozitatea mă face să fiu blând. După toţi acești ani te-ai întors în Kamakura. De ce? 

— Am primit veşti cum că Shogunatul ar avea nevoie de serviciile mele. 

Minamoto Yoritomo a chicotit. 

— Am ştiut eu că acest Oni din Aokigahara te va scoate din bârlogul în care te-ai 
ascuns. Vara a început cu uciderea unui număr de războinici de-ai mei, unul cîte unul, și 
lăsarea cadavrelor atârnate în copaci, jupuite. De atunci, samuraii au năvălit acolo pentru ca 
să-l înfrângă şi să câştige favorurile mele. Toţi au dat greş. Martorii șoptesc despre un 
demon invizibil, mai puternic decât orice om, care ucide cu lancea, ghearele, sau chiar cu 
nişte fulgere ca niște globuri, înainte de a dispare la fel de repede precum a apărut. 

— lată de ce, stăpâne, astfel de istorisiri mi-au captat interesul. 

— Uneori, trei puncte strălucitoare ca niște scântei apar pe victima aleasă. 

Shogunul a ridicat trei degete, apoi şi le-a pus pe frunte, formând un triunghi. 

— Marcajul acestor trei focuri kamit sunt singurul avertisment înainte de lovitură. Au 
murit atât de mulți samurai pentru că ei au crezut că acest oni nu poate fi înfrânt de mâna 
unui muritor. Trebuie să reamintesc că acelaşi lucru l-au spus despre Marea Bestie a Mării, 
înainte ca tatăl tău să o ucidă cu o singură săgeată trasă drept în ochi. 

— Un eveniment cu adevărat eroic. 

— Ştiu. Eram acolo. Nimeni nu i-a egalat măcar isprava aceea... inclusiv omul care a 
vânat orice bestie periculoasă de sub soare. Hmm... Poate că dacă îţi va fi menit să-l înfrângi 
pe Oni din Aokigahara, ai putea, în fine, să-i egalezi legenda? 

Poate că o avea în sânge, dar nu de asta urma Hiroto această cale. Shogunul o fi fost un 


general strălucit, dar nu înţelegea constrângerea de a căuta în mod constant noi pericole. 


3 Ronin — hoinar — un samurai fără stăpân. 
* Kami - spirite din religia Shinto. 


— Eşti înţelept, stăpâne, dar ce înseamnă un mic demon din pădure comparat cu un 
puternic kaiju”? 

— Nu poți rezista niciodată unei provocări, nu-i așa, Hiroto? 

Nu mai luptase niciodată cu un demon. 


— Nu, stăpâne. Nu pot. 


AAA 


Călătoria către Aokigahara, prin pădurea deasă din nordul Muntelui Fuji, a durat 
câteva zile. În ciuda soarelui arzător, Hiroto s-a bucurat să revadă ţinuturile natale. Se 
simţea nerăbdător și viu. În fiecare dimineaţă, muntele era tot mai aproape, la fel ca şi 
următoarea sa mare provocare. 

Din păcate, nu călătorea de unul singur. Șogunul a trimis un reprezentant, un tânăr 
războinic născut cu un rang înalt, Ashikaga Motokane, și garda sa de cinci bodyguarzi. Deși 
Hiroto îl ajutase pe stăpânul lor să dobândească puterea, aceasta se întâmplase cu mult 
timp în urmă. Acum, samuraii șogunului îl privea ca pe un paria, un sălbatic, o 
anormalitate în lumea lor ordonată. 


In cazul cel mai rău, Hiroto îi va folosi ca pe nişte momeli. 


AAA 


Harta oferită de shogun arăta un mic sat la marginea pădurii, așa că Hiroto l-a stabilit 
ca fiind destinaţia lor. La sosire s-a dovedit a fi şi mai patetic decât se așteptaseră, o simplă 
colecţie de colibe infecte și îngrădituri puturoase pentru porci, dar trebuia să le ofere ultima 
ocazie de refacere a stocului de provizii. De asemenea, Hiroto a încercat să obțină ceva 
informații de la prima-mână. 

Sătenii au văzut apropierea războinicilor şi şi-au părăsit câmpurile pentru a se 
ascunde în colibe. Asta nu era ceva surprinzător. Sătenii ca aceştia erau adesea amenințați 
de una sau alta dintre armatele câștigătoare, iar în timpurile de pace rămâneau mereu 
bandiții. Un fermier a rămas în centrul satului pentru a-i întâmpina. Acesta trebuia să fie 
omul lor de legătură, reprezentantul satului, cel ce prezenta taxele adunate şi oferea 
ospitalitate. 


— Voi ceilalți rămâneți mai în urmă. N-are rost să-i speriem. 


5 Kaiju — bestie monstruoasă. 


Sigur că reprezentantul shogunului nu l-a ascultat. Când Hiroto a descălecat şi a intrat 
în sat, Ashikaga Motokane l-a urmat, mișcându-se în cel mai intimidant fel posibil. 

— Trebuie să pun câteva întrebări acestor fermieri. 

— Ce contează? Oricum, nu ştiu nimic. 

— Ai să fii surprins. 

Motokane a aruncat o privire dezgustată asupra satului. 

— Ne sunt inferiori. Suntem autorizați să luăm orice provizii avem nevoie. Hai să o 
facem şi să plecăm mai departe. 

Nu era de mirare că sărmanii fermieri nu prea făceau mare diferență între samurai și 
bandiți. 

Reprezentantul satului a văzut că flamura lor purta blazonul Shogunului, iar când ei s- 
au apropiat a și început un discurs rapid prin care le spunea cât de minunaţi sunt, dar satul 
său sărac îşi plătise taxele, iar ei să aibă îndurare pentru că datorită căldurii teribile 
câmpurile lor s-au uscat și culturile s-au vestejit, și aşa mai departe. 

Hiroto nu avea răbdare să asculte asemenea fleacuri când avea de discutat despre un 
monstru, așa că i-a tăiat-o scurt. 

— Eu sunt Nasu Hiroto. Am venit să-l ucidem pe Oni din Aokigahara. 

— Nu sunteți primii. Poveştile sunt adevărate. Pământurile noastre sunt blestemate! E 
o nenorocire teribilă. Suntem atât de recunoscători că atâţia bravi samurai au venit să lupte 
cu demonul. 

Doar că reprezentantul satului nu părea a fi foarte ușurat, ci mai degrabă iritat. 

— Mulţi au venit aici în această vară, mâncându-ne alimentele, punându-ne oamenii 
să le fie călăuze... 

— Da, ştiu. 

Satul văzuse probabil o întreagă paradă de războinici până acum, dar el avea nevoie 
de informații. 

— Demonul... L-ai văzut tu însuţi? 

— Nu, dar l-am simţit urmărindu-ne. L-au văzut alţii, însă. Tânăra Hagi l-a văzut 
prima, cocoțat sus în copaci, având forma unui om, dar mai mare, cu un cap ca al unui taur. 
Ea a crezut că e un duh furios şi a fugit. Bătrânul Genzo l-a văzut şi el. A auzit tunetul când 
a ucis primul samurai. A pus pe el cele trei scântei, dar Genzo a fugit înainte ca să mai vină 


și alte fulgere! Din fericire nu l-a urmărit, deşi este iute precum un cal! 


Orice creatură capabilă să măcelărească cu ușurință un samurai s-ar fi distrat cu un 
asemenea loc lipsit de orice apărare. 

— Câţi dintre oamenii tăi a ucis demonul? 

— Cui îi pasă? a răbufnit Motokane. Sunt doar nişte țărani. 

Primarul s-a uitat înfricoşat la cei doi războinici impunători, nesigur dacă trebuia să 
vorbească sau nu. Hiroto și-ar fi dorit ca Motokane să-și țină închisă gura de idiot. Acești 
fermieri erau probabil la fel de înfricoșaţi de soldaţii nesătui precum erau de demonul ce le 
bântuia pădurile. 

— Trebuie să ştiu, câți dintre voi au murit? 

— Este greu de crezut, dar nici unul, nobile samurai. El i-a atacat doar pe puternicii 
războinici ca tine. Satul nostru nu a avut probleme cu Trei Scântei. 

Acest nume urma să fie suficient. 

— Toți aceşti oameni au fost decapitaţi sau jupuiţi în apropiere, totuşi Trei Scântei nu a 
rănit nici o singură persoană din satul acesta umil... Curios. 

— Poate că ei sunt de aceeași parte cu oni! a izbucniy Motokane. Altfel de ce iar lăsa în 
pace? 

Primarul s-a aruncat imediat în țărână implorând îndurare, ceea ce cu un înfierbântat 
ca Motokane era cu siguranţă cel mai înțelept lucru ce trebuia făcut. 

— Nu! Vă rog! N-am face-o niciodată! După ce au început crimele unii dintre noi au 
dus ofrande la altar pentru a-l linişti pe oni! 

— Aţi făcut daruri unui demon care mi-a omorât frații? a zbierat Motokane punând 
mâna pe sabie. 

Hitoto a oftat. Oficialii clanului făceau întotdeauna ca slujba sa să fie mai complicată. 
Nu va obţine nici un răspuns dacă Motokane începe să-i măcelărească pe săteni. 

— Vă rog, liniștiţi-vă. 

— Shogunul nu va permite trădarea! 

— lar eu nu-ţi voi permite să mă întrerupi din nou. 

Poate că oficialul îl depăşea în rang, dar Hiroto era cel numit pentru această misiune, 
iar răbdarea sa se apropia de sfârșit. 

— După cum singur ai spus, țăranii sunt mai prejos de atenţia ta. Tu și Trei Scântei 
aveţi asta în comun. Acum du-te și lasă-mă pe mine să termin. 

Motokane era el scandalagiu, dar nu și prost. Rangul avea privilegii, dar ei se aflau 


departe de Kamakura. Tânărul i-a aruncat primarului o ultimă privire amenințătoare, apoi 


a luat mâna de pe sabie și a plecat către oamenii săi. Bine. Hiroto nu voia neapărat să-l 
omoare, dar o va face dacă va fi necesar, iar shogunului i se va spune doar că demonul a 
făcut-o. 

— Deci, unde rămăsesem? 

— Îmi pare rău, mărite și nobile... 

— Destul cu târâtul şi ridică-te. Eu nu sunt un colector de taxe. 

Aşteptă ca fermierul să se ridice în picioare. 

— Sunt doar un vânător, iar tu îmi vei spune tot ce ştii despre acest demon pentru ca 


să-l pot ucide. 


AAA 


Era greu de spus — datorită zăngănitului și altor zgomote făcute de bodyguarzii lui 
Motokane — dar, dincolo de ei, pădurea era nenatural de tăcută. Vântul nu pătrundea adânc 
în Marea de Copaci. Nu erau păsări cântând, nici insecte bâzâind, doar câte un ocazional 
plescăit al picăturilor de apă ce dădeau de pe frunze. 

Nu era de mirare că locul a fost considerat bântuit chiar și înainte ca un oni să se fi 
stabilit aici. 

În această dimineaţă ceilalți s-au echipat de război. Cei din escorta lui Motokane 
purtau armuri și căști, arcuri, sulițe lungi, și cele două săbii de la brâu. Cei mai buni oameni 
ai shogunului păreau nişte luptători neînfricaţi, o vrednică provocare pentru orice demon. 

În același timp, Hiroto a rămas în urma lor, neînarmat și gol până la brâu, cu un 
baston gros de bambus dus în echilibru pe umăr şi care avea la fiecare capăt câte o boccea. 
Se mânjise chiar și cu noroi de pe câmp pentru a-și completa deghizarea. Ceilalți samurai 
credeau că a înnebunit când au văzut că și-a lăsat săbiile, dar Hiroto arăta și chiar mirosea 
acum ca un fermier local. Hiroto încerca să treacă cât mai nebăgat în seamă, cu capul plecat, 
obosit, poticnindu-se din piatră în piatră neîndemânatic sub povară. Nu părea să fie o 
ameninţare, mai ales pentru un oni atotputernic. Era doar un simplu hamal, luat din sat 
pentru a căra proviziile superiorilor săi, deoarece drumul prin pădure era prea greu pentru 
caii lor. Primarul i-a spus că și alți vânători ai acestui demon au făcut la fel și de fiecare dată 
hamalul lor a venit înapoi alergând singur, îngrozit, uneori acoperit de sânge, dar viu. 

În experienţa sa, cele mai multe fiare atacau prada cea mai lipsită de apărare. Acest 


oni era diferit. li ataca pe cei puternici. Hiroto va folosi aceasta în avantajul său. 


AAA 


Umblau de câteva ceasuri. Se înainta cu greu pe acest teren accidentat. Rădăcini 
groase parcă aşteptau ca ei să se împiedice. Fiecare războinic era ud leoarcă de transpiraţie. 
Aerul era greu şi mirosea a mușchi. Solul era negru şi plin de pietre vulcanice, negre. Prinși 
între căldura mare și terenul neregulat, samuraii cu siguranță că regretau faptul că sunt 
echipați cu armuri, dar erau prea mândri ca să o arate. Fiecare se gândea că el va fi cel ce va 
duce trofeul înapoi și-l va prezenta stăpânului, și-și petreceau timpul lăudându-se cu ce va 
face cu recompensa. 

Hiroto își păstra doar atitudinea umilă, părând slab şi servil. Şi-a dat seama că ochii 
nu-i sunt de prea mare folos la vânătoarea unei creaturi despre care se spunea că este 
invizibilă. În schimb, asculta. 

Într-o pădure fără sunete, cel mai slabe zgomote deveneau audibile. Oni era tăcut, dar 
nu la fel precum un tigru. În copacii prea deşi pentru ca vântul să pătrundă printre ei, cea 
mai mică mişcare era un indiciu. Uneori a auzit cum carnea unui trup se freacă de scoarța 
copacului, sau crackul vreunei crengi când se îndoia sub apăsarea unei greutăți. Mai era un 
sunet la fel de slab, abia audibil, dar nenatural, precum ţârâitul unei insecte combinate cu 
târâșul șarpelui pe nisip. I-a făcut ca părul de pe braţe să se ridice. Toate aceste informaţii s- 
ar fi pierdut în mijlocul zgomotului unui loc viu, dar în nemișcarea unui loc bântuit precum 
Aokigahara, spuneau o poveste. 

Erau urmăriți. 


Era undeva deasupra lor şi spre dreapta. A încercat să nu-și lase emoția să se vadă. 


AAA 


— Aici, a chemat Kaneto de pe marginea pârâiașului din apropiere. Încă unul. 

Acest trup se afla acolo de câteva zile. Îi lipsea capul, dar după hainele de calitate și 
katana” ruptă aruncată în apă, era clar că a fost un samurai. Motokane a îngenuncheat lângă 
cadavru și a cercetat blazonul imprimat pe mânecă. 

— Îl recunosc de la Curte. Este blazonul personal al lui Hōjō Murashige! 

Hirota habar nu avea cine fusese acesta, dar Hōjō era o familie destul de importantă. 
Identitatea cadavrului păru să-i neliniștească pe ceilalți. 


— Era un spadasin fără teamă, a șoptit Zensuke. Cel mai bun dintre noi. 


ê Katana - sabia lungă a samurailor. 


— Nu i-a luat doar capul. I-a smuls șira spinării. 

Motokane s-a ridicat şi a privit neliniștit în jur. Ziua plină de nervi și stres l-a afectat. 
Brusc a ridicat vocea, răcnind: 

— Arată-te, demon! Arată-te ca să te pot ucide ca pe un câine laș ce eşti, nemernicule! 

Hiroto se îndepărtă câţiva pași de samuraiul furios. Ţăranii vorbeau de fulgere 
aruncate ca nişte globuri, iar el nu considera că e înțelept să stea aproape de cea mai 
tentantă țintă. A ascultat, dar dacă demonul era prezent, era şi deosebit de tăcut, sau măcar 
destul de liniştit încât el să nu-l poată auzi peste strigătele samuraiului. Așa că, în timp ce 
Motokane a continuat să-și zbiere asupra copacilor amenințările futile, Hiroto a căutat 
urme. Semnele spuneau întotdeauna o poveste. 

Pământul negru era prea tare pentru a permite imprimarea de urme vizibile, dar 
mușchiul, odată călcat, creştea diferit față de cel din jurul său. Erau acolo urme de sandale 
normale, dar și urme de picior mult mai mari, suficient de grele încât să zdrobească 
mușchiul cu totul. Cei doi au luptat ceva timp mișcându-se înainte şi înapoi, pe o distanță 
destul de mare. A cercetat o tăietură dintr-un copac. După înălțime şi înclinare, fusese 
făcută de cineva extrem de înalt. Tăieturi duble. O forță incredibilă. Lame duble... Ciudată 
armă! Erau și alte tăieturi în scoarță. Oni a luptat într-un stil sălbatic, feroce. Apoi a găsit 
sânge uscat acolo unde oni a dat lovitura mortală. A urmat semnele. Aceste pietre erau 
pătate cu verde. Vopsea? A atins-o. Nu... avea consistenţa sevei uscate. Deci oni sângerează 
verde. Curios. Mirosul era complet străin. Întins pe pietre el spiona ceva ce nu aparţinea 
acestui loc. S-a ridicat. 

Şi atunci, pieptul lui Kaneto a explodat. 

A fost un whoosh-crack şi flashul unui fulger. Zbieretele lui Motokane au fost întrerupte 
brusc când sângele bodyguardului i-a împroşcat fața. Fragmente de carne şi de armură au 
fost împrăştiate spre cer şi pe suprafața apei. Kaneto a căzut în genunchi, mort, apoi, cu un 
splash, s-a prăvălit cu fața în jos. Rana din piept trebuie să fi fost extrem de fierbinte pentru 
că arunca jeturi de aburi în jur. Abur ieşea şi din gaura gigantică din spatele lui Kaneto. 

Reacţia samurailor a fost aproape instantanee. Sulițele au fost ridicate, săgețile puse în 
arcuri, doar că nu aveau o ţintă pentru furia lor. 

— De unde a venit asta? a strigat Motokane. 

Hiroto a aruncat boccelele, s-a pitit în spatele unui nod de rădăcini, şi a rămas atent în 


ascultare. Lovitura fulgerului a făcut să-i zbârnâie urechile, dar în afara respirației 


accelerate a războinicilor, a prins şi o serie rapidă de lovituri făcute de oni care sărea din 
copac în copac. Se retrăgea într-o poziție mai sigură... jucându-se cu ei. 

Asta însemna că aveau oarece timp înainte ca omorurile să fie reluate. Încă mai ţinea 
în pumnul încleştat lucrul ciudat pe care-l găsise. Deschise palma și-l studie. Era mare, 
terminat cu o gheară ca de obsidian, iar carnea expusă era verde strălucitoare în loc de roşu 
alterat, dar după articulaţii şi nodozităţi era evident un deget. 

Deci, Hojo Murashige l-a provocat pe oni la un duel, acesta a acceptat și a pierdut un 


deget... Nu era de mirare că acum a preferat să atace din ambuscadă. 


AAA 


— De ce nu vrea demonul acesta blestemat să vină şi să lupte cu noi precum un 
adevărat războinic? mormăia Motokane în timp ce-şi croiau drum prin pădure. 

— Pentru că nu e prost, a murmurat Hiroto din spatele șirului de oameni. 

— Cum adică? 

Mergeau înapoi de-a lungul aceleiași poteci pe care veniseră. Aparent pentru a găsi 
un teren mai bun de luptă — sau așa a declarat oficial. Hiroto presupunea că era din cauză 
că Motokane și-a dat seama că era depăşit de situație, dar nu voia să-și piardă fața ordonând 
direct o retragere. 

Hiroto vorbi cu voce joasă. Nu era menirea unui amărât de purtător de lectică să ofere 
asistenţă tactică unui samurai, dar nici nu simțea că demonul ar fi prin apropiere de unde 
să tragă cu urechea. 

— Un vânător deștept își mobilizează puterea împotriva slăbiciunii prăzii sale. Nu 
slăbiciunea sa împotriva puterii prăzii. 

— Aiureli, a izbucnit Motokane. Este doar necinstit... ca tine! Acum taci şi continuă să 
mergi! 

Au continuat marșul, dar după câteva clipe cel mai apropiat samurai i-a şoptit lui 
Hiroto: 

— Ce-ai vrut să spui, vânătorule? 

— Ştie că noi suntem mai buni în lupta de aproape. H9jo a fost un bun spadasin. 
Demonul a luptat cu el, katana împotriva a nu știu cărei arme ciudate cu două lame. A 
învins, dar a pierdut un deget. Costul unei greşeli. Nu va fi atât de prost ca să-l înfrunte iar 
direct pe vreunul dintre noi. 


— Aha... pricep... Din păcate. 


Samuraiul ducea un tetsubo”, un baston de luptă, o armă înfricoșătoare care nu va 
conta prea mult când invizibilul on: se va întoarce şi va lansa asupra lor globuri de fulgere 
din înaltul copacilor. 

Pentru că Hiroto presupusese că majoritatea dintre ei vor muri degeaba, nu se 
preocupase să le înveţe numele, dar acesta nu părea a fi la fel de obtuz ca ceilalți. 

— Cum zici că te cheamă? 

— Nobuo. 

Atenţia îi fusese orientată în altă parte în timpul atacului. 

— Ai văzut focul kami marcându-l pe camaradul tău? Cele trei scântei? 

— Da, dar nu am reacţionat la timp. Am văzut luminile licărind pe platoșa sa de pe 
piept, dar căldura zilei m-a făcut să mă mișc mai încet. La început am crezut că-mi joacă 
ochii o festă. Apoi a fost prea târziu. Moartea lui Kaneto este vina mea. 

Încă nu era sigur la ce serveau cele trei scântei. 

— Cât timp au licărit înainte ca să lovească fulgerul? 

— Când le-am văzut eu erau deja acolo, dar nu ştiu de când. Apoi, după un timp cât 
doar câteva bătăi de inimă, aproape că am fost orbit de fulger. 

— Hmmm... 

La început a suspectat că scânteile au vreo semnificație spirituală, dar acum... Arcaşii 
nipponi erau antrenați să vadă ţinta apoi să întindă arcul şi să lanseze săgeata într-o singură 
mișcare fluentă, dar cei din dinastia Song împreună cu care se antrenase, întâi întindeau 
arcul, apoi făceau o pauză ca să ochească ţinta înainte de a da drumul săgeții. 

— Se pare că demonul foloseşte focul kami pentru a ochi. Informaţia aceasta s-ar putea 
dovedi utilă. 

Un timp au continuat să meargă în tăcere. Hiroto nu-l putea auzi pe demon 
urmărindu-i. A presupus că asta era din cauză că acesta a așteptat ca ei să plece de la pârâu 
și acum îl jupuia și-l atârna pe Kaneto într-un copac. A fost tentat să rămână și să aştepte în 
ambuscadă, dar Motokane a ordonat oamenilor săi să plece de acolo. Confruntat cu o 
asemenea alegere. Hiroto a decis că momeala vie era mai bună decât cea moartă. 

— Vânătorule, încă o întrebare. 

— Te rog nu-mi spune așa. S-ar putea ca oni să asculte. 


— Iertare. 


7 Tetsubo, kanabō, nyoibo, konsaibo, ararebo — arme de tip baston (din lemn sau metal) întărite cu tepi sau ghinturi de fier, 
manevrabile cu două mâini. Făceau parte din arsenalul samurailor. 


Hiroto a oftat, pentru că nu vedeai prea adesea un samurai care să-și ceară scuze — cu 
plecăciune — unui muncitor din clasa de jos. 

— Ce întrebare, Nobuo? 

— Noi am văzut puterea demonului. Care este puterea ta? 


— Învăţ repede. 


Următorul atac a venit la apus. 

Hiroto a văzut o frunză solitară căzând din dintr-un copac aflat la 50 pași de poteca pe 
care mergeau ei, apoi, după câteva clipe, o creangă a vibrat sus într-un copac aflat la 30 de 
paşi în față. 

Binecuvântarea lui Hachiman - zeul războinicilor — a fost asupra sa, pentru că dacă ei 
s-ar fi aflat în alt loc decât în nemişcarea nenaturală din Aokigahara, nu ar fi observat nimic. 

— Oni este aici, a şoptit. 

Nobuo a repetat încet avertizarea următorului samurai din șir, care i-a repetat-o lui 
Motokane, care imediat a ruinat orice șansă a unei riposte eficace, zbierând: 

— Stai! 

Au fost pregătite sulițele și săgețile. Războinicii supravegheau precauți frunzișul des. 
Hiroto a acționat precum un servitor înfricoșat pitindu-se în spatele unui copac. Trecură 
câteva secunde tensionate. 

Scânteile lucitoare au apărut pe casca lui Zensuke. 

— Atenţie! a strigat Nobuo, aruncându-se asupra camaradului său. 

Când s-au ciocnit, s-au produs simultan un whip-crack şi un flash strălucitor. Cei doi 
samurai s-au prăbușit într-un nor de scântei. 

Hiroto a văzut exact de unde a venit fulgerul. A scos rapid capacele de la capetele 
parului de bambus pe care-l purta. Adevărata încărcătură se afla ascunsă în interiorul său. 

Unul dintre samurai — nu se ostenise să-și amintească numele acestuia — a tras o 
săgeată în desiș. Spre meritul său, a fost aproape, dar nu destul. Oni o fi simțit că trebuie să 
se grăbească, pentru că de data aceasta cele trei scântei nu au mai strălucit, iar fulgerul l-a 
lovit jos pe războinic. Totuși, explozia l-a trimis zburând prin aer. Unul dintre picioarele 


sale a ajuns în direcție opusă. 


Atent să nu se taie într-unul dintre vârfurile de săgeată special pregătite chiar de el, 
Hiroto a încordat arcul. Îi pusese coarda și săgeata otrăvită înainte ca samuraiul mutilat să 
fi aterizat. 

Oni revărsa o ploaie de fulgere asupra samurailor de parcă ar fi fost însuşi Raijin, zeul 
tunetelor. Un alt războinic și-a tras katana din teacă şi şi-a strigat provocarea, dar oni 
învățase prin metoda cea dură ce se întâmplă când te duelai cu un samurai, așa că a preferat 
să-i smulgă brațul cu un fulger. Pe când Motokane se îndepărta în fugă un copac a fost 
spulberat lângă el, iar oficialul a dispărut din vedere acoperit de norul de surcele. 

Hiroto a presupus corect. Oni s-a concentrat asupra războinicilor și l-a ignorat pe 
presupusul ţăran. Ca și lui, îi făcea plăcere doar vânarea unor prăzi periculoase. 

Asta a fost o greşeală teribilă. 

Concentrându-se asupra sursei de unde a pornit fulgerul, Hiroto şi-a ridicat arcul şi l- 
a întins. În clipa când degetul mare i-a atins falca a dat drumul la săgeată. Oni era tot 
invizibil, dar urletul său furios i-a dezvăluit faptul că l-a nimerit. 

Dar Hiroto nu s-a oprit. Cândva a tras şase săgeți într-un urs uriaş din nord și tot îi 
mai rămăsese destulă putere ca să-l atace. Cu siguranţă că un demon este și mai dur. 

Într-o clipită a lansat încă o săgeată, apoi încă una. De data aceasta, când oni s-a 
mișcat, l-a văzut. Lumina părea să se torsioneze şi să se reflecte, ca şi cum trecea printr-un 
diamant, şi pentru prima oară, a văzut că are o formă umană. 

Încă o săgeată i s-a înfipt în piept. Oni a căzut din copac. Hiroto nu a putut vedea dacă 
a aterizat în picioare sau pe spate. Spera că va fi foarte bine, dar se pregătea pentru varianta 
cea mai rea. 

Zensuke ţipa de durere. Datorită reacției prompte a lui Nobuo fulgerul a lovit platoșa 
în loc de cască topind-o la nivelul omoplatului, iar lacul de pe ea s-a aprins. Nobuo și-a scos 
tanto? şi a tăiat corzile înainte ca prietenul său să fie copt/mort în propria sa armură. 

Hiroto a ascuns în tulpina de bambus cât mai multe dintre săgețile sale, apoi a 
observat tremurul lui Zensuke pe când alerga pe lângă ei. 

— Este rănit. Urmează-mă când poți. 

Hiroto se strecura printre tufișuri, cu săgeată în arc, gata să tragă, imediat ce vedea 
lumina curbându-se. Erau insecte și șopârle care puteau să ia aceeași culoare cu a solului 
din jurul lor; aparent, această magie a lui oni funcţiona mult mai bine, dar într-o manieră 


similară. Precaut, s-a apropiat de locul unde căzuse oni. 


8 tantō — pumnal cu unul sau două tăișuri, lung de 13 — 30 cm. 


Acolo era mult sânge verde împrăștiat peste pietre. Deci, când este proaspăt, sângele 
lui oni străluceşte ca un licurici strivit. Era o mulțime de sânge, dar, luând în considerare că 
el credea că l-a lovit cu patru săgeți, nu destul. Strălucirea slăbea rapid, dar făcea ca 
urmărirea să fie mai ușor de făcut. 

Ceilalți samurai s-au alăturat după câteva clipe. Nobuo reușise să-i scoată la timp 
armura arzândă lui Zensuke, dar umărul acestuia era un amestec de sânge şi carne arsă. 
Braţul drept îi atârna inert. Trebuie să fi avut dureri cumplite, dar ascundea faptul sub 
masca unei severe hotărâri și-și ținea katana în mâna stângă. 

— Ăsta e sânge? a arătat Nobuo cu bastonul său de luptă. Înseamnă că îl putem 
urmări! 

— Așteaptă! spuse Hiroto îngenunchind ca să ia lemnul unei săgeți. 

Era acoperit cu ceva verde. 

— Am uns vârfurile acestor săgeți cu o otravă concentrată făcută din veninul unei 
meduze pe care mi-au arătat-o niște pescuitori de perle. Înțepătura provoacă slăbiciune, 
paralizie și, de obicei, moartea. Nu știu ce-i poate face unui demon, dar îi vom lăsa otrăvii 
un timp în care să acţioneze. 

Samuraii considerau folosirea otrăvii un mod laş și dezonorant de a ucide, dar Nobuo 
şi Zensuke nu au protestat. În această fază a evenimentelor voiau doar să supravieţuiască. 
Surprinzător, Motokane li s-a alăturat un minut mai târziu. Hiroto nu a fost surprins să-l 
vadă încă în viaţă - oficialii supraviețuiau mai ușor şi decât șobolanii — și nici nu era pe 
fugă înapoi la Kamakura. 

— Toţi ceilalți sunt morţi. 

Hirota și-a imaginat moartea violentă provocată de fulgerele explozive. A mormăit 
neutru ca răspuns la această veste. Apoi a început să meargă pe urma sângelui verde risipit 


pe jos. 


AAA 


Otrava nu l-a ucis, dar fie aceasta, fie rănile făcute de săgeți au avut un oarecare efect. 
Mai devreme, demonul sărea cu ușurință din copac în copac. Acum era nevoit să meargă pe 
pământ şi prin lumina slabă, își dădea seama că-l vor ajunge din urmă. 

Pădurea fantomatică era stranie în întuneric. Era lună plină, ceea ce era destul ca să 


nu-și frângă gâturile, dar cam atât. Calea era extrem de ușor de urmărit... poate prea ușor. 


Dacă era rănit, cu o trupă de vânători pe urma de sânge, el ar folosi aceasta în avantajul său 
ca să facă o ambuscadă, sau să-i ducă direct în niște capcane pregătite. 

— Motokane, ar trebui să iei conducerea. 

— Cum? De ce? 

— După tot acest sânge, oni pare a fi slăbit și pe moarte. Trebuie ca un om de rangul 
tău să fie cel ce are onoarea să-i dea lovitura finală în numele shogunului. 

Din păcate, Motokane nu era chiar atât de naiv. 

— Nu vreau să fiu eu cel ce primește primul fulger, vânătorule. Nobuo! Urmează 
calea. 

Precum un bun samurai disciplinat, Nobuo a făcut ce i s-a ordonat. Ce risipă! Hiroto 
considera că flăcăul avea potenţial. 

Urmele duceau direct în josul pantei. Terenul pe care pășeau era înşelător. Nabuo 
încerca să fie atent la semnele de primejdie, făcând abstracţie de căderile neîndemânatice și 
alunecările samurailor. Demonul aflat pe teren tare era mai greu de auzit decât dacă ar fi 
sărit din creangă-n creangă. De câteva ori i s-a părut că a auzit acel zgomot precum țârâitul 
unei insecte, dar nu a fost sigur. 

Nabuo le-a semnalat să se oprească. 

— Vânătorule, vină să vezi asta. 

l-a lăsat pe Zekane şi Motokane și a înaintat. Nobuo urmase calea până la o 
strâmtoare mărginită pe ambele părți de apa unui iaz. Trecerea prin noroi ar fi încetinit 
mersul. Era un loc splendid pentru o ambuscadă. Când a ajuns acolo, Nobuo a observat 
ceva în față. Erau parcă niște stropi strălucitori împrăștiați pe porțiunea de pământ dintre 
ape, ca şi cum demonul s-ar fi oprit puţin. Oricât de atent ar fi fost Hiroto tot i-a trebuit un 
moment ca să descopere pericolul. A fost o mică reflexie de sânge lucitor pe ceva metalic 
ascuns printre rădăcini. 

Era probabil un soi de capcană. 

— Ai ochi buni. 

Dar apoi Hiroto a observat ceva ce îi scăpase mai puţin experimentatului războinic. 
După ce a pus capcana, sângele a continuat pe limba de pământ, apoi a luat-o brusc într-o 
parte ca şi cum demonul s-a întors înapoi păşind prin apa iazului, unde sângele ce-i picura 
n-ar mai fi fost vizibil. 


li ocolea ca să ajungă în spatele lor. 


Când capcana s-ar fi declanșat — probabil un fel de laț sau un arc flexibil — împotriva 
omului din față, sunetul le-ar fi atras atenţia spre înainte, iar el ar fi atacat atunci spatele 
coloanei. Ei mai rămăseseră doar patru. Putea dobori jumătate dintre ei dintr-o mișcare. 
Hiroto l-a înşfăcat de unul dintre coarnele căștii, l-a tras aproape şi i-a șoptit: 

— Numără până la treizeci. Apoi declanșează capcana. 

Ridică o piatră și arătă spre înainte. 

— Atunc-o în ea. 

Apoi a început să se strecoare înapoi spre Zensuke şi Motokane. Cu noroc, va ajunge 
în poziţie ca să tragă o săgeată în demon la prima mișcare a acestuia. Imediat ce a putut să-i 
descopere în întuneric pe cei doi, s-a ascuns, şi-a șters sudoarea ce-i intra în ochi şi a 
așteptat ca Nobuo să-şi termine numărătoarea. 

S-a auzit o bufnitură când piatra a fost aruncată... Întreaga pădure a erupt într-o 
lumină galbenă. 

A fost ceva absolut neașteptat. 

Demonul nu aranjase o capcană obișnuită. A dezlănţuit focurile din Jigoku’. Nobuo a 
fost aruncat prin aer. Scânteile cădeau de sus precum ploaia. Era ca și cum te aflai sub un 
vulcan în erupție. Pietre suficient de mari ca să zdrobească un craniu cădeau dinspre 
ramurile copacilor. Hiroto şi-a acoperit capul pentru că peste el şi în jurul lui cădeau resturi 
arzânde. În loc de frică, simţea mai degrabă o împunsătură de gelozie. Dacă aș avea şi eu 
asemenea arme, n-ar exista nimic ce nu aş putea vâna! Hiroto abia putea să vadă ceva, dar cele 
trei puncte roșii care urcau în susul braţului său erau perfect vizibile, dar le-a pierdut când 
s-au mutat pe piept. Instinctiv s-a aruncat într-o parte. Copacul în spatele căruia s-a 
adăpostit a fost spulberat. Așchiile i-au perforat pielea. 

El era cel ce l-a rănit pe oni, deci acum el era cea mai mare ameninţare. Cine ştie cum, 
dar acum l-a reperat... Oni putea vedea prin întuneric! 

Hiroto a sărit în picioare și a fugit, încercând să interpună cât mai mulți copaci între 
trupul său și furia lui oni. Fulgerul a lovit. Crengile au căzut. Pietrele au fost spulberate în 
milioane de așchii penetrante. Tufişurile au luat foc. Hiroto s-a adăpostit în spatele unei 
stânci. Înainte ca acesta să fie imediat spart în două, Hiroto a riscat să arunce o privire peste 
vârful acesteia. 

Capcana lui oni a făcut coronamentul unor copaci să se aprindă. Încă mai folosea 


șmecheria sa magică, ceva ce forța aerul să-i ascundă forma, dar asta nu funcționa prea bine 


* Jigoku - iad. 


în apropierea unor flăcări pâlpâitoare. Semăna cu nişte bucăți de sticlă spartă, puse 
grămadă una peste alta într-o formă umană înaltă, fiecare reflectând focul într-o direcție 
uşor diferită. 

Zensuke l-a văzut şi el. Şi-a ridicat katana cu o singură mână și a atacat, zbierându-și 
strigătul de luptă. Lumina s-a răsucit acolo unde trebuia să fie capul lui oni, confruntând 
noua amenințare. O strălucire refractată care nu putea fi decât un braţ s-a ridicat, și două 
lame strălucitoare au apărut brusc la capătul lui. 

Hiroto s-a ridicat, a întins coarda arcului, și a dat drumul săgeții. 

Săgeata a străbătut pădurea şi a dispărut în forma nenaturală a demonului. Auzi cum 
pătrundea în carne. 

Drept la ţintă. Un om ar fi murit în câteva secunde, dar nu și blestematul de oni. 
Grămada de sticlă spartă și flăcări a rămas în picioare. Dar oricine are un punct slab. Așa 
cum l-a învăţat tatăl său, săgeata știe drumul. În timp ce demonul era gata să se confrunte 
cu Zensuke, Hiroto a pregătit altă săgeată, Arcul lung a trosnit, puterea crescându-i în 
mâinile sale. Găsește-ţi calea! Hiroto a dat drumul săgeții. 

De data acesta a ochit braţul. Dacă n-are inimă, atunci îi va răni membrele. 

Săgeata a traversat pădurea și a lovit într-un flash de albastru. 

Totuși, brațul a coborât în forță, despicându-l pe Zensuke în două. Când samuraiul s- 
a prăbuşit pe lângă ambele părţi ale demonului, Hiroto l-a văzut cu adevărat pentru prima 
oară. Ultima sa săgeată anulase efectul vrăjii diavoleşti! Cenușiu în lumina focului și a lunii, 
era într-adevăr uriaș, cu peste jumătate de metru mai mult decât cel mai înalt samurai, cu o 
căpățână prea mare din metal strălucitor, părul ca al unui călugăr sadhu | și trupul acoperit 
cu o plasă ca un năvod. Când şi-a dat seama că Hiroto se holbează la el, oni a dus mâna la 
încheietura antebraţului mișcând degetele ca şi cum ar fi incantat o vrajă. Doar că acolo era 
o săgeată care îi bloca mişcarea. 

— Destul cu şmecheriile tale, demone! a strigat Hiroto trimițând o altă săgeată. 

Aceasta a perforat stomacul demonului. Următoarea s-a înfipt în picior. 

Bolovanul din faţa sa s-a dezintegrat, iar Hiroto s-a trezit zvârlit prin aer. S-a dovedit 
că demonul nu avea nevoie să folosească cele trei scântei pentru a-şi ochi fulgerele, deși 
ajutau la precizie. 

S-a izbit atât de tare de pământ încât a rămas fără aer în plămâni. Mai rău, şi-a pierdut 


arcul. Sub tufișurile arzânde, Hiroto se afla aproape de marginea iazului. La douăzeci de 


paşi mai încolo, Nobuo zăcea în noroi, respirând greu, inconștient, cu casca vizibil avariată 
de incredibila capcană a demonului. 

Oni se apropia. Acum era perfect vizibil, iar paşii săi călcau greu pe pietre, 
apropiindu-se tot mai mult. Hiroto nu avea nici o armă. Săbiile lui Nobuo erau prea 
departe. Singura sa speranţă era să se ascundă și — poate — să-l surprindă... Era un excelent 
luptător cu mâinile goale, dar de obicei oponenții săi nu era mari cât un cal. 

Respirând greu, Hiroto s-a târât în păpuriș. În timp ce încerca disperat să tragă aer în 
plămâni, și-ar fi dorit să aibă un tub de trestie prin care să respire. Sub apă ar fi fost o 
ascunzătoare bună. Când demonul s-a apropiat, Hiroto a tras adânc aer în piept şi s-a 
scufundat în obscuritatea apei. 

Încerca din răsputeri să nu se miște pentru a evita formarea micilor valuri circulare. 
Nu îndrăznea nici să respire pentru că s-ar fi format bule. Chiar și cu ochii deschişi nu 
putea vedea nimic prin nămolul dens, dar simţea apa vibrând pentru că demonul călca 
apăsat trecând chiar pe lângă el. Ori nu l-a văzut, ori voia să-l termine mai întâi pe Nobuo. 

Mâna lui Hiroto s-a lovit de ceva. Lemn, dar lustruit. Degetele au pipăit în lungul 
obiectului, până ce au dat de primul spin de metal atașat... încă o dată, Hachiman i-a 
dovedit că ţine la el. 

Dureros de încet, în liniște deplină s-a ridicat din apa înnămolită şi-l văzu pe oni 
aplecat peste Nobuo. Săgeţile îi împănau trupul. Fiecare rană sângera verde. O fi fost oni o 
ființă supranaturală, dar emoţiile sale erau la fel de clare ca ale unui actor kabuki care-și 
exprima starea de spirit doar prin mișcări. Oni era furios. Nobuo nu era războinicul care-l 
ţintuise cu săgețile dureroase! Totuși și-a avântat brațul cu arma cu lame ca să-l ucidă. 

Hiroto era antrenat să se ridice cât mai liniştit cu putinţă, dar ceva l-a dat de gol; Poate 
apa iazului picurând de pe ţepii bastonului de luptă al lui Nobuo, sau plescăitul trupului ce 
ieșea din nămol; demonul și-a îndreptat trupul, atent. 

Nu a înţeles niciodată de ce nu l-a lovit chiar în acel moment, dar oni s-a oprit cât o 
bătaie de inimă, confuz, de parcă Hiroto era invizibil. 

Hiroto l-a lovit cu tetsubo. 

De fapt ţintise capul metalic, dar o bruscă mișcare a făcut ca lovitura să nimerească 
umărul. Din carnea zdrobită a ţâşnit sânge strălucitor. 

Lovitura țeapănă ar fi spart oasele umane. Oni s-a clătinat doar într-o parte, dar a 


rămas în picioare. Cu un kiai” a mai lovit o dată în același loc. Presiunea aplicată a făcut ca 


10 Kiai — termen din artele marţiale japoneze: ţipătul care însoțeşte/potenţează mişcarea/lovitura de atac. 


sângele să ţâşnească din găurile făcute de săgeți. Apoi Hiroto a balansat greul baston-armă 
pe o traiectorie circulară, lovind piciorul fandat al lui oni. Ceva a trosnit adânc înăuntru şi a 
căzut în genunchi. 

Îngenuncheat, era acum la fel de înalt ca Hiroto. Lamele duble au ieșit din locaș. Le-a 
blocat cu tetsubo, dar armele demonului au despicat lemnul de parcă nici n-ar fi fost şi au 
mai avut destulă forță să taie curat prin carnea feței lui Hiroto. 

A fost cea mai cumplită durere pe care o suportase vreodată, sau chiar își imaginase 
că poate exista. Căzu. Lovitura i-a zdruncinat creierul. Lumea se rotea precum un vârtej. 
Tot ce a putut face Hiroto a fost dă-și menţină cumpătul. Dar ceva nu era în regulă. 
Disperat, rănit, a dus mâna la față pipăind cele două tăieturi arzătoare și orbita goală unde, 
odată, era ochiul său stâng... și a țipat. 

Cu ochiul rămas, îl vedea pe oni încercând să se ridice, dar piciorul rupt a cedat. În 
viaţa sa, Hiroto a ucis şi a văzut murind mii de ființe. Ceva din felul în care se mișca oni îi 
spunea că acesta este terminat. Hiroto va pieri mândru ştiind că ucigașul său îl va urma 
curând după aceea. Oni începu să se târască spre el. Hiroto a încercat să se ridice în 
picioare, dar trupu-i nu voia să coopereze, tot ce putea face fiind să se târască pe spate. 

— Vânătorule! l-a strigat Nobuo. 

Era prea departe pentru a ajunge acolo la timp, dar i-a aruncat ceva. 

A fost bine că sabia lui Nobuo era încă în teacă, pentru că a aterizat drept în poala lui 
Hiroto. 

Oni era aproape peste el. Și-a retras braţul, cu lamele aţintite asupra inimii sale. Hiroto 
a tras sabia din teacă şi a aplicat lovitura de secerare dintr-o singură mişcare fluentă. 

Katana a trecut prin jumătate din pieptul demonului. Sângele verde a țâșnit ca un arc 
lung prin aer. Amândoi au rămas un moment acolo, fața desfigurată confruntându-se cu 
fața acoperită de masca metalică. Demonul a fost cuprins de convulsii. Brațul cu lamele a 
coborât încet... şi a căzut pe spate. 

Trei Scântei, Oni din Aokigahara, nu mai era. 

Hitoto simţea dureri teribile, dar, oricum, a izbucnit în râs. 

Vara morții se terminase. 


A fost o vânătoare grozavă. 


Şchiopătau pe drumul ce ieşise din pădure, când au dat peste Askikaga Motokane, 
ascuns în scorbura unui copac mare. 

— Sunteţi vii! S-a terminat? a întrebat oficialul ieșind încet din adăpost. 

Faţa lui Hiroto fusese adunată la un loc cu câteva cusături și sânge uscat, iar noua sa 
lipsă de percepţie a profunzimii îl făcea să se simtă rău. Nu era deloc în toane bune, aşa că a 
continuat să meargă. 

— Te-ai ascuns în scorbura aia toată noaptea? l-a întrebat Nobuo. 

— Da. Și am fost lăsat singur! Pentru că așa hal de bodyguard ești! 

Hiroto nici măcar nu a întors capul când a auzit sabia trasă din teacă. A urmat un 
gâlgâit, apoi sunetul unui cap ce a căzut pe pietre. După câteva clipe, tânărul samurai s-a 
realăturat, curățându-și katana de mâneca murdară. 

— Când vom raporta shogunului... e păcat că nu sunt şi alți supraviețuitori. 


— Da, mare păcat. 


AAA 


Nasu Hiroto era îngenuncheat în faţa shogunului. Raportul fusese spus. Admirabilul 
trofeu prezentat de el lui Minamoto Yoritomo se afla pe podea între ei. Acum erau singuri. 
Shogunul le ceruse tuturor să plece din încăpere, pentru ca ei doi să poată discuta în 
particular. 

— Peticul de pe ochi ţi se potrivește, Hiroto. Ce intenţii ai în continuare? 

— Dacă nu mă vei executa pentru că am dezertat toți acești ani din urmă, atunci nu 
prea ştiu. 

— Când am discutat ultima oară, am înţeles ceva despre tine. Ceilalţi samurai 
încearcă întreaga viață să-și facă o mască care să nu arate niciodată frica, declară că trăiesc 
numai pentru a lupta, dar îşi ascund slăbiciunea sub ea. Tu însă nu ai mască. Tu te simţi viu 
numai când vânezi ceva mai puternic ca tine și care îți poate lua viața. Nimic altceva nu te 
mulțumește. 

Hiroto a aprobat înclinând capul. Shogunul era cu adevărat isteț. 

— Raportul tău mi-a dat o idee. Cred că mi-a oferit răspunsul la o problemă cu care 
m-am confruntat în ultimii câțiva ani. 


Shogunul se aplecă spre înainte și atinse masca lui oni. 


— Putem învăţa multe de la Oni din Aokigahara. Invizibil. Calculat. Ascuns în plină 
vedere, apoi atacând cu eficiență necruțătoare, lăsându-și inamicii cuprinşi de groază... 
Asasinul perfect. 

— Să fii urmărit de unul ca el ar fi coșmarul și celui mai brav samurai. 

— Într-adevăr. Ce-ar fi dacă ţi-aș oferi oportunitatea de a nu te mai plictisi niciodată? 
O vânătoare fără de sfârşit? 

— Sunt curios. 

— Shogunatul are mulţi dușmani, oameni periculoși. Adesea, din motive politice, nu-i 
pot rezolva direct. Oni mi-a arătat răspunsul. Am nevoie de ucigași invizibili, inspirați de 
acest demon, care au propriile lor metode. Oameni care să ducă un război neoficial, pe care 
cei mai mulți samurai l-ar considera dezgustător. 

Shogunul fixă cu privirea ochii nevăzători ai măștii. 

— Pe scurt, am nevoie de oameni care pot lupta ca demonii. 

Hiroto deveni emoţionat. 


— O asemenea misiune trebuie realizată în cel 


mai strict secret. 


e 3 : z š 11 
— Vor fi oameni „ascunși”, shinobi-no-mono , “v D S 
discipoli ai lui Oni din Aokigahara care vor aduce 4 bă e 


ruina asupra inamicilor lui Nippon. Vei construi 


această organizație pentru mine, Nasu Hiroyo? 
— Va fi o onoare. 


Primul ninja s-a înclinat în fața primului shogun. 


SFÂRȘIT 


1 shinobi-no-mono — ninja. 


